NGC 5921
NGC 5921 – skersinė spiralinė galaktika, esanti Gyvatės žvaigždyne. Nuo Žemės nutolusi apie 75 mln. šviesmečių. Objekto regimasis ryškis – 10,8, matmenys – 4,9' × 4,2'. Galaktikos disko skersmuo siekia 97 000 šviesmečių. Šią galaktiką 1786 m. gegužės 1 d. atrado William Herschel; 1828 m. balandžio 10 d. objektą stebėjo John Herschel. 2001 m. vasarį NGC 5921 galaktikoje buvo aptikta II tipo supernova (SN 2001X). Pro 10 colių teleskopą galima įžvelgti šviesų galaktikos centrą, o padidinus vaizdą daugiau nei 250 kartų, įmanoma įžiūrėti galaktikos skersę (atrodo kaip blyškus ovalios formos žiedas).